জেলা কমিউনিস্ট পার্টির সভাপতি মহসীন রেজা বলেন, বরেন্দ্র এলাকার ক্ষুদ্র নৃগোষ্ঠীর লোকেরা শিক্ষায় অনগ্রসর, সেই সুযোগ নিয়ে প্রভাবশালীরা তাদের ভূসম্পদ কুক্ষিগত করে রাখে। এখন এসব সম্পদ ফিরে পাওয়ার অনেক মামলার রায় হয়েছে। কিন্তু প্রভাবশালীদের দাপটে তা উদ্ধার করতে পারছে না ক্ষুদ্র নৃগোষ্ঠীর লোকেরা। ক্ষুদ্র নৃগোষ্ঠীর লোকদের জীবনমান উন্নয়নে সরকারের নানা কর্মসূচি থাকলেও তা সঠিক বাস্তবায়ন নিয়ে রয়েছে প্রশ্ন।